Zagreb, 18. siječnja 2019.g.

**Povjerenstvo za odlučivanje o sukobu interesa (u daljnjem tekstu: Povjerenstvo)** u sastavu Nataše Novaković kao predsjednice Povjerenstva te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva, na temelju članka 30. stavka 1. podstavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13. i 57/15., u daljnjem tekstu ZSSI), **u predmetu dužnosnika Mladena Kešera, općinskog načelnika**  **Općine Kalnik,** pokrenutog Odlukom Povjerenstva broj: 711-I-98-P-189-17/18-05-17 od 11. siječnja 2018.g. te Odlukom Povjerenstva broj: 711-I-1205-P-189-17/18-15-17 od 15. lipnja 2018.g., na 35. sjednici, održanoj dana 18. siječnja 2019.g., donosi sljedeću:

**ODLUKU**

1. **Dužnosnik Mladen Kešer, općinski načelnik Općine Kalnik, sklapajući u ime Općine ugovore s trgovačkim društvima u kojima ima više od 0,5% udjela u vlasništvu, i to:**
* **Ugovor o korištenju prostorija velike dvorane u Domu hrvatskih branitelja od 28. travnja 2016.g. s trgovačkim društvom Kalničanka proizvodi d.o.o.,**
* **Ugovor o korištenju prostorija velike dvorane u Domu hrvatskih branitelja od 1. rujna 2016.g. s trgovačkim društvom Kalničanka proizvodi d.o.o.**
* **Ugovor o najmu vozila od 30. rujna 2013.g. s trgovačkim društvom Velkom d.o.o.,**
* **Ugovor o izradi drvenog stropa u kapeli Sv. Andrije u Kamešnici od 31. listopada 2014.g. s trgovačkim društvom Velkom d.o.o., te**
* **Ugovor o cesiji od 19. rujna 2016.g. s trgovačkim društvom Velkom d.o.o., kao ustupiteljem potraživanja i trgovačkim društvom Kalničanka proizvodi d.o.o., kao preuzimateljem potraživanja,**

**počinio je povredu članka 7. stavka 1. podstavka c) ZSSI-a i povredu članka 17. stavka 1. ZSSI-a.**

1. **Dužnosnik Mladen Kešer, odobravanjem u ime Općine isplata po ispostavljenim fakturama trgovačkim društvima u kojima ima više od 0,5% udjela u vlasništvu, i to:**

 **- trgovačkom društvu Velkom d.o.o. u 2013.g. u iznosu od 7.683,60 kn, u 2014.g.**

 **u iznosu od 40.706,25 kn, u 2015.g. u iznosu od 8.801,23 kn te u 2017.g. u iznosu**

 **od 437,50 kn,**

 **- trgovačkom društvu Kalničanka proizvodi d.o.o. u 2014.g. u iznosu od**

 **12.262,75 kn, u 2015.g. u iznosu od 38.477,14 kn, u 2016.g. u iznosu od 10.790,05**

 **kn, u 2017.g. u iznosu od 9.424,12 kn te u 2018.g. u iznosu od 13.443,96 kn,**

 **- trgovačkom društvu Consulting plus projekt d.o.o. u 2015.g. u iznosu od**

 **1.250,00 kn i u 2017.g. u iznosu od 500,00 kn,**

 **počinio je povredu članka 7. stavka 1. podstavka c) ZSSI-a i povredu članka 17.**

 **stavka 1. ZSSI-a.**

1. **Dužnosnik Mladen Kešer, odobravanjem u ime Općine isplata po ispostavljenim fakturama zadruzi Kalnička poljoprivredna zadruga, u kojoj ima više od 0,5% članskih uloga, u 2013.g. u iznosu od 750,00 kn, u 2014.g. u iznosu od 5.181,22 kn, u 2015.g. u iznosu od 35.077,50 kn, u 2016.g. u iznosu od 9.700,00 kn, u 2017.g. u iznosu od 8.493,75 kn te u 2018.g. u iznosu od 7.539,00 kn, počinio je povredu članka 7. stavka 1. podstavka c) ZSSI-a i povredu članka 17. stavka 1. ZSSI-a.**
2. **Dužnosnik Mladen Kešer, koji je u razdoblju od 17. ožujka 2014.g. do 23. veljače 2015.g. te u razdoblju od 17. svibnja 2016.g. do trenutka donošenja ove odluke obnašajući dužnost općinskog načelnika Općine Kalnik po položaju predsjednik Turističke zajednice Općine Kalnik i u tom svojstvu vršitelj dužnosti direktora, sklapajući pravne poslove i odobravanjem isplata po ispostavljenim fakturama u ime TZ Općine Kalnik poslovnim subjektima u kojima ima više od 0,5% udjela odnosno članskog uloga, i to:**

**- isplata po fakturama trgovačkom društvu Velkom d.o.o. u 2014.g. u iznosu od 625,00 kn te u 2015.g. u iznosu od 66.875,00 kn,**

**- isplata po fakturama trgovačkom društvu Kalničanka proizvodi d.o.o. u 2014.g. u iznosu od 12.470,83 kn te u 2017.g. u iznosu od 6.026,00 kn, te sklapanjem ugovora s navedenim poslovnim subjektima,**

**- sklapanjem Ugovora za izvođenje usluge brendiranja destinacije Stari grad „Veliki Kalnik“ s trgovačkim društvom Consulting projekt plus d.o.o. dana 15. ožujka 2017.g. za iznos od 18.750,00 kn,**

**- sklapanjem Sporazuma o ustupanju plaćenog izvođača 20. listopada 2014.g. sa zadrugom Kalnička poljoprivredna zadruga, te**

**- sklapanjem Ugovora o cesiji 9. travnja 2018.g. kojim zadruga Kalnička poljoprivredna zadruga, kao preuzimatelj, preuzima potraživanje trgovačkog društva Consulting projekt plus d.o.o., kao ustupitelja, prema Turističkoj zajednici Općine Kalnik u iznosu od 4.000,00 kn,**

**počinio je povredu članka 7. stavka 1. podstavka c) ZSSI-a.**

1. **Za povrede članka 7. stavka 1. podstavka c) ZSSI-a iz ove izreke, dužnosniku se izriče sankcija iz članka 42. stavka 1. podstavka 2. ZSSI-a, obustava isplate dijela neto mjesečne plaće u ukupnom iznosu od 30.000,00 kn koja će trajati 12 mjeseci te će se izvršiti u 12 jednakih mjesečnih obroka, svaki u pojedinačnom iznosu od 2.500,00 kuna.**
2. **Na temelju članka 17. stavka 5. ZSSI-a predmet će se dostaviti nadležnom državnom odvjetništvu na daljnje postupanje radi pokretanja postupka utvrđenja ništetnosti pred nadležnim sudom pravnih akata iz točaka I., II. i III izreke.**

Obrazloženje

 Povjerenstvo je na 205. sjednici, održanoj 11. siječnja 2018.g pokrenulo postupak za odlučivanje o sukobu interesa protiv Mladena Kešera, općinskog načelnika Općine Kalnik, zbog moguće povrede članka 7. stavka 1. podstavka c) ZSSI-a, koja proizlazi iz donošenja odluke o nastanku poslovnih odnosa i sklapanja Ugovora o korištenju prostorija velike dvorane u Domu hrvatskih branitelja od 28. travnja 2016.g. te Ugovora o korištenju prostorija velike dvorane u Domu hrvatskih branitelja od 1. rujna 2016.g. s trgovačkim društvom Kalničanka proizvodi d.o.o. kao i Ugovora o najmu vozila od 30. rujna 2013.g., Ugovora o izradi drvenog stropa u kapeli Sv. Andrije u Kamešnici od 31. listopada 2014.g. i Ugovora o ustupanju potraživanja (Ugovor o cesiji) Župni dvor od 19. rujna 2016.g. s trgovačkim društvom Velkom d.o.o., u kojima dužnosnik ima više od 0,5% udjela u vlasništvu (temeljnom kapitalu) te radi utvrđivanja predstavlja li nastanak navedenih poslovnih odnosa moguću povredu članka 17. stavka 1. ZSSI-a.

 Odluka je dostavljena dužnosniku na očitovanje te je dužnosnik u otvorenom roku, zastupan po punomoćnici Nadi Šaronja, odvjetnici iz Zagreba, podnio očitovanje na navode iz navedene odluke. U očitovanju se u bitnome navodi da je navedena odluka suprotna odredbi članka 39. stavka 1. ZSSI-a obzirom da Povjerenstvo pokreće postupak iz svoje nadležnosti povodom neanonimne prijave ili na temelju vlastitih saznanja, dok je predmetni postupak pokrenut na temelju anonimne prijave, iz čega proizlazi da se odlukom o pokretanju manipulira u političke svrhe te ista služi političkoj diskreditaciji, jer već iz sadržaja odluke može nastati percepcija počinjenja koruptivnih kaznenih djela, čime se prelazi granica instituta sukoba interesa, stvara se pravna nesigurnost i vrijeđa ustavno pravo dužnosnika na zaštitu dostojanstva, časti i ugleda. Navodi se da je dužnosnik prenio svoja upravljačka prava koja ima temeljem udjela u vlasništvu u trgovačkim društvima Velkom d.o.o. i Kalničanka proizvodi d.o.o. na povjerenika, koji glede ostvarivanja članskih prava dužnosnika postupa u smislu članka 16. stavka 1. ZSSI-a, te da dužnosnik prije prijenosa upravljačkih prava nije u navedenim poslovnim subjektima bio član uprave niti je obavljao funkciju direktora, već je Vlado Šok, direktor trgovačkog društva Velkom d.o.o. te Martina Vidmanić, direktorica trgovačkog društva Kalničanka proizvodi d.o.o.

 U očitovanju se iznosi da je odluka o pokretanju postupka neosnovana, jer iz iste nije razvidno kojim je ponašanjem dužnosnika došlo do sukoba interesa, odnosno čime je zlouporabio posebna prava dužnosnika i odlučivao o nastanku poslovnog odnosa Općine Kalnik s tim trgovačkim društvima te na koji je način stavio svoj privatni interes iznad javnog interesa. Predlaže se obustaviti postupak pred Povjerenstvom.

 Nadalje, Povjerenstvo je na 14. sjednici održanoj 15. lipnja 2018.g. pokrenulo pod točkom I. izreke postupak za odlučivanje o sukobu interesa protiv navedenog dužnosnika zbog mogućih povreda članka 7. stavka 1. podstavaka c) ZSSI-a i članka 17. stavka 1. ZSSI-a, koje proizlaze iz poslovnih odnosa između Općine Kalnik i trgovačkih društava u kojima dužnosnik ima više od 0,5% udjela u vlasništvu, temeljem ispostavljenih faktura na temelju kojih je Općina Kalnik po odobrenju dužnosnika isplatila trgovačkom društvu Velkom d.o.o. u 2013.g. iznos od 7.683,60 kn, u 2014.g. iznos od 40.706,25 kn, u 2015.g. iznos od 8.801,23 kn te u 2017.g. iznos od 437,50 kn, trgovačkom društvu Kalničanka proizvodi d.o.o. u 2014.g. iznos od 12.262,75 kn, u 2015.g. iznos od 38.477,14 kn, u 2016.g. iznos od 10.790,05 kn, u 2017.g. iznos od 9.424,12 kn te u 2018.g. iznos od 13.443,96 kn, trgovačkom društvu Consulting plus projekt d.o.o. u 2015.g. iznos od 1.250,00 kn i u 2017.g. iznos od 500,00 kn te sklapanja ugovora o cesiji kojim je trgovačko društvo Kalničanka proizvodi d.o.o., kao primatelj, preuzelo dio potraživanja trgovačkog društva Velkom d.o.o. kao ustupitelja, prema Općini Kalnik, kao dužniku, u visini od 4.000,00 kn.

 Pod točkom II. izreke pokrenut je postupak zbog mogućih povreda članka 7. stavka 1. podstavaka c) ZSSI-a, članka 17. stavaka 1. i 2. ZSSI-a i članka 18. stavka 1. ZSSI-a, koje proizlaze iz poslovnih odnosa temeljem ispostavljenih faktura na temelju kojih je Općina Kalnik po odobrenju dužnosnika isplatila zadruzi Kalnička poljoprivredna zadruga u 2013.g. iznos od 750,00 kn, u 2014.g. iznos od 5.181,22 kn, u 2015.g. iznos od 35.077,50 kn, u 2016.g. iznos od 9.700,00 kn, u 2017.g. iznos od 8.493,75 kn te u 2018.g. iznos 7.539,00 kn, u kojoj je dužnosnik obavljao funkciju upravitelja u razdoblju od 2013.g. do 10. prosinca 2014.g. te dužnosnikova sestra od navedenog dana pa nadalje.

Pod točkom III. izreke pokrenut je postupak zbog moguće povrede članka 7. stavka 1. podstavaka c) ZSSI-a, koja proizlazi iz poslovnih odnosa Turističke zajednice Općine Kalnik, u razdoblju od 17. ožujka 2014.g. do 23. veljače 2015.g. te u razdoblju od 17. svibnja 2016.g. do danas u kojem je dužnosnik slijedom obnašanja dužnosti općinskog načelnika Općine Kalnik po položaju predsjednik Turističke zajednice Općine Kalnik i u tom svojstvu vršitelj dužnosti direktora, s trgovačkim društvima u kojima ima poslovne udjele, u kojima su vršena plaćanja na temelju ispostavljenih faktura po odobrenju dužnosnika, i to trgovačkom društvu Velkom d.o.o. u 2014.g. u iznosu od 625,00 kn te u 2015.g. u iznos od 83.750,00 kn te trgovačkom društvu Kalničanka proizvodi d.o.o. u 2014.g. u iznosu od 12.470,83 kn te u 2017.g. u iznosu od 6.026,00 kn, sklapanjem Ugovora za izvođenje usluge brendiranja destinacije Stari grad „Veliki Kalnik“ s trgovačkim društvom Consulting projekt plus d.o.o. dana 15. ožujka 2017.g. kojim je isplaćen iznos od 18.750,00 kn, sklapanjem Sporazuma o ustupanju plaćenog izvođača 20. listopada 2014.g. sa zadrugom Kalnička poljoprivredna zadruga te sklapanjem Ugovora o cesiji 9. travnja 2018.g. kojim zadruga Kalnička poljoprivredna zadruga, kao preuzimatelj, preuzima potraživanje trgovačkog društva Consulting projekt plus d.o.o., kao ustupitelja, prema Turističkoj zajednici Općine Kalnik u iznosu od 4.000,00 kn.

Odlukom o pokretanju postupka dužnosnik je pozvan da u roku od 15 dana od dana primitka odluke dostavi Povjerenstvu očitovanje na razloge pokretanja postupka kao i na ostale navode iz obrazloženja odluke. Dužnosnik je u otvorenom roku zastupan po punomoćnici Nadi Šaronja, odvjetnici iz Zagreba, podnio očitovanje u kojem se ponovno navodi da Povjerenstvo nije moglo postupati povodom anonimne prijave mogućeg sukoba interesa u smislu članka 39. stavka 1. ZSSI-a te da je od Povjerenstvo na temelju članka 39. stavka 5. ZSSI-a od dužnosnika, kao zakonskog zastupnika Općine Kalnik, osobno pribavilo dokumentaciju o poslovnom odnosu, što je suprotno navedenoj zakonskoj odredbi, jer ista podrazumijeva mogućnost pribavljanja dokumentacije od drugih državnih tijela, a ne od osobe koja je prijavljena, što predstavlja mjeru pritiska na dužnosnika. Dužnosnik navodi da proizlazi kako anonimna prijava, kojom se tek izražava sumnja na počinjenje koruptivnih djela, dovodi do negativne percepcije dužnosnika u javnosti, čime se narušavaju njegova ustavna prava te stavlja Povjerenstvo u položaj represivnog tijela.

U očitovanju se iznosi da je dužnosnik prenio svoja upravljačka prava na temelju udjela u vlasništvu (temeljnom kapitalu) trgovačkog društva Velkom d.o.o. na povjerenika, odvjetnika Vinka Tomaša te da se radi o poslovnom odnosu bagatelne vrijednosti za koji je prikupljeno nekoliko ponuda, pri čemu je ponuda trgovačkog društva Velkom d.o.o. prihvaćena kao najpovoljnija, što je u interesu Općine Kalnik. Dužnosnik ističe da prije stupanja na dužnost općinskog načelnika Općine Kalnik niti u jednom poslovnom subjektu koji se navodi o odluci nije obavljao funkciju direktora. Također se napominje da se poslovni odnos nastao s trgovačkim društvom Kalničanka proizvodi d.o.o. dijelom odnosi na plaćanje ugostiteljskih usluga reprezentacije i domjenaka prilikom obilježavanja važnih službenih događaja na području Općine Kalnik kao i organiziranja poslovnih ručkova, obzirom da navedeno trgovačko društvo jedino na području Općine ima restoran za nabavu opisanih usluga, a drugi se dio odnosi na nabavu sireva koja se daruju gostima, uzvanicima i poslovnim partnerima Općine Kalnik, a isto trgovačko društvo jedino je na području Općine ovlašteno prodavati taj proizvod.

U odnosu na poslovni odnos nastao s Kalnička poljoprivredna zadruga navodi se da se radi o nabavi vina u svrhu daljnje donacije tog proizvoda gostima, uzvanicima i poslovnim partnerima Općine kao i da je isti poslovni subjekt jedini na području Općine Kalnik, certificiran kao vinar, izdati račun i time osigurati zakonito poslovanje. Roba se svim navedenim poslovnim subjektima plaćala po ispostavljenim računima, što je uobičajena praksa, dok je odluke o nastanku poslovnih odnosa donosio dužnosnik Mladen Kešer. Iznosi se da obzirom na nabavnu cijenu roba, radova i usluga dužnosnik nije oštetitio Proračun Općine Kalnik, niti je sebi pribavio bilo kakvu protupravnu materijalnu korist.

U pogledu poslovnog odnosa između Turističke zajednice Općine Kalnik i trgovačkih društvima u kojima dužnosnik ili njegova sestra imaju više od 0,5% udjela u vlasništvu, navodi se da odnosi na radove, usluge i robu nabavljene na temelju odluke Turističkog vijeća Turističke zajednice Općine Kalnik u postupku odabira najpovoljnijih ponuda, slijedom čega dužnosnik nije zlouporabio svoj položaj niti je poduzeo štetne radnje za Turističku zajednicu.

Dužnosnik navodi da niti iz jedne okolnosti ne proizlazi da je sudjelovao u nastanku navedenih poslovnih odnosa na način da je koristio obnašanje dužnosti općinskog načelnika Općine Kalnik i predsjednika Turističke zajednice Općine Kalnik kako bi ostvario korist za trgovačka društva u kojima ima udio u vlasništvu (temeljnom kapitalu) te se predlaže da se- obustavi pokrenuti postupak.

Člankom 3. stavkom 1. podstavkom 43. ZSSI-a propisano je da su općinski načelnici i njihovi zamjenici dužnosnici u smislu odredbi navedenog zakona, stoga je dužnosnik Mladen Kešer povodom obnašanja dužnosti općinskog načelnika Općine Kalnik, obvezan postupati sukladno odredbama ZSSI-a.

Uvidom u podatke sudskog registra Trgovačkog suda u Varaždinu, utvrđeno je da je pod matičnim brojem subjekta 010023210 upisano trgovačko društvo Kalničanka proizvodi d.o.o., čiji je jedan od dva osnivača/imatelja udjela dužnosnik Mladen Kešer, drugi član trgovačkog društva je Martina Vidmanić koja ujedno obavlja funkciji direktorice trgovačkog društva, ovlaštena na zastupanje pojedinačno i samostalno. Uvidom u podatke povijesnog izvatka za navedeno trgovačko društvo utvrđeno je da je Mladen Kešer od 5. studenoga 2010.g. u kontinuitetu upisan kao imatelj udjela u navedenom trgovačkom društvu.

Uvidom u podatke sudskog registra Trgovačkog suda u Varaždinu, utvrđeno je da je pod matičnim brojem subjekta 010060528 upisano trgovačko društvo Velkom d.o.o., čiji je osnivač Mladen Kešer, a Martina Vidmanić je ovlaštenik na poslovnom udjelu. Uvidom u podatke povijesnog izvatka za navedeno trgovačko društvo utvrđeno je da je Mladen Kešer od 5. studenoga 2010.g. u kontinuitetu upisan kao imatelj udjela u navedenom trgovačkom društvu.

Uvidom u podatke sudskog registra Trgovačkog suda u Varaždinu, utvrđeno je da je pod matičnim brojem subjekta 010068748 upisano trgovačko društvo Consulting plus projekt d.o.o., čiji je jedini osnivač Mladen Kešer koji je ujedno do prosinca 2011. obavljao funkciju direktora istog trgovačkog društva. Uvidom u podatke povijesnog izvatka za navedeno trgovačko društvo utvrđeno je da je Mladen Kešer od 20. prosinca 2011.g. u kontinuitetu upisan kao imatelj udjela u navedenom trgovačkom društvu.

Uvidom u podatke sudskog registra Trgovačkog suda u Varaždinu, utvrđeno je da je pod matičnim brojem subjekta 010053980 upisana zadruga Kalnička poljoprivredna zadruga, čiji je upravitelj Martina Vidmanić, a Mladen Kešer je obavljao funkciju upravitelja zadruge do 10. prosinca 2014.g.

Dužnosnik je u izvješćima o imovinskom stanju koje je podnosio Povjerenstvu navodio da ima 75% udjela u trgovačkom društvu Velkom d.o.o., 60% u trgovačkom društvu Kalničanka proizvodi d.o.o. te 100% udjela u trgovačkom društvu Consulting plus projekt d.o.o.

Na zahtjev Povjerenstva, Trgovački sud u Varaždinu dostavio je dopisom Broj: R3-18/3475 ovjerenu presliku Ugovora o osnivanju zadruge Kalnička poljoprivredna zadruga od 16. veljače 2013.g., zajedno sa Pravilima zadruge kojim se kao jedan od tri osnivača zadruge navodi u članku 8. Mladen Kešer te se člankom 9. utvrđuje da su svi članski ulozi jednaki.

Iz ovjerene preslike Zapisnika sa održane 2. sjednice Skupštine navedene zadruge od 10. ožujka 2005.g. proizlazi da je sva prava i obveze upravitelja zadruge preuzeo Mladen Kešer, iz ovjerene preslike Zapisnika sa održane 3. sjednice Skupštine navedene zadruge od 10. lipnja 2005.g. proizlazi da je Mladen Kešer jednoglasno izabran za upravitelja zadruge, dok iz Zapisnika sa održane 5. sjednice Skupštine navedene zadruge od 10. prosinca 2014.g. proizlazi da je Mladen Kešer razriješen navedene funkcije upravitelja zadruge te je Martina Vidmanić imenovana za novog upravitelja zadruge koja je na toj sjednici pristupila u članstvo zadruge. U svim navedenim zapisnicima Mladen Kešer se navodi kao član zadruge, i to prema podacima 5. sjednice kao jedan od 9 članova zadruge, s jednakom članskim ulogom.

Prema članku 6. Pravila zadruge od 16. prosinca 2003.g. upravitelj vodi poslovanje upravljanja zadrugom te prema čanku 7. donosi poslovne odluke koje spadaju u djelokrug redovitog poslovanja.

Na zahtjev Povjerenstva, Ured državne uprave u Koprivničko-križevačkoj županiji, Matični ured Sveti Petar Orehovec, dostavio je dopisom klasa: 223-02/18-02/17,18, urbroj: 2137-07-03-18-2 od 28. ožujka 2018.g. izvadak iz matice rođenih za Martinu Vidmanić za koju je usporedbom podataka utvrđeno da je sestra dužnosnika Mladena Kešera.

U odnosu na odluku o pokretanju postupka od 11. siječnja 2018.g., Povjerenstvo je od Općine Kalnik pribavilo očitovanje KLASA: 326-01/17-01/01, URBROJ: 2137/23-17-3 od 20. listopada 2017.g. kojim je dostavljena dokumentacija koja se odnosi na poslovni odnos između Općine i trgovačkih društava Velkom d.o.o. i Kalničanka proizvodi d.o.o. U tom se očitovanju navodi da je odluke o nastanku navedenih poslovnih odluke donosio dužnosnik Mladen Kešer sukladno svojim zakonskim ovlastima, obzirom da se radi o nabavi bagatelne vrijednosti sukladno Pravilniku o provedbi postupka nabave roba, radova i usluga bagatelne vrijednosti u Općini Kalnik od 24. siječnja 2014.g.

Općina Kalnik, kao zakupodavac, zastupana po dužnosniku Mladenu Kešeru, sklopila je s trgovačkim društvom Kalničanka proizvodi d.o.o., kao zakupoprimcu, zastupanom po direktorici Martini Vidmanić, **Ugovor o korištenju prostorija velike dvorane u Domu hrvatskih branitelja** 28. travnja 2016.g., kojim je sukladno Odluci o utvrđivanju cijene najamnine za prostor sale u Domu hrvatskih branitelja, zakupoprimac dao zakupodavcu navedenu dvoranu sa korištenjem predprostorija i sanitarija te kuhinju za dan 7. svibnja 2016.g. na ukupno tri sata s iznosom naknade 600,00 kn odnosno 200,00 kn po satu korištenja prostora i pravo korištenja cjelokupne rasvjete i utrošak vode te obvezom uplate istog iznosa najkasnije do ugovorenog dana korištenja na račun zakupodavca. Ugovor je sklopljen povodom pisanog traženja navedenog trgovačkog društva upućenom Općini Kalnik 15. travnja 2016.g. kojim se traži rezervacija prostora za 7. svibnja 2016.g. od 15 do 18 sati.

Općina Kalnik, kao zakupodavac, zastupana po dužnosniku Mladenu Kešeru, sklopila je s trgovačkim društvom Kalničanka proizvodi d.o.o., kao zakupoprimcu, zastupanom po direktorici Martini Vidmanić, **Ugovor o korištenju prostorija velike dvorane u Domu hrvatskih branitelja** 1. rujna 2016.g., kojim je sukladno Odluci o utvrđivanju cijene najamnine za prostor sale u Domu hrvatskih branitelja, zakupoprimac dao zakupodavcu navedenu dvoranu sa korištenjem predprostorija i sanitarija te kuhinju za dan 7. rujna 2016.g. na ukupno tri sata s iznosom naknade 600,00 kn odnosno 200,00 kn po satu korištenja prostora s pravom korištenja cjelokupne rasvjete i utrošak vode te obvezom uplate istog iznosa najkasnije do ugovorenog dana korištenja na račun zakupodavca. Ugovor je sklopljen povodom pisanog traženja navedenog trgovačkog društva upućen Općini Kalnik dana 31. kolovoza 2016.g. kojim se traži rezervacija prostora za 1. rujna 2016.g. od 14 do 17 sati.

Uvidom u dokumentaciju utvrđeno je da je Općina Kalnik, kao najmoprimac, zastupana po dužnosniku Mladenu Kešeru, sklopila 30. rujna 2013.g. s trgovačkim društvom Velkom d.o.o., zastupanim po direktoru Branku Kešeru, kao najmodavcem, **Ugovor o najmu vozila** s predmetom ugovora najam teretnog automobila marke FIAT, u vlasništvu najmoprimca te cijenom najma od 0,00 kn, s time da je najmoprimac sklapanjem ugovora preuzeo obvezu vođenja računa o tehničkoj ispravnosti vozila te redovnog održavanja vozila. Ugovor je sklopljen na neodređeno razdoblje, ali uz mogućnost raskida bilo koje ugovorne strane bez navođenja razloga, uz obvezu najmoprimca da vozilo preda u tehnički ispravnom stanju.

Općina Kalnik, kao naručitelj, zastupana po dužnosniku Mladenu Kešeru, sklopila je 31. listopada 2014.g. s trgovačkim društvom Velkom d.o.o., kao izvoditelju, zastupanim po Vladi Šoku, **Ugovor o izradi drvenog stropa u kapeli Sv. Andrije u Kamešnici**, s predmetom ugovora usluga izrade drvenog stropa u kapeli Sv. Andrije u Kamešnici, prema ponudi izvoditelja od 23. listopada 2014.g. i prihvaćenom troškovniku sa sveukupnom cijenom od 40.706,25 s PDV-om odnosno 32.565,00 bez PDV-a. Prema članku 4. Ugovora izvoditelj se obvezao odmah po potpisu ugovora započeti s izvršenjem usluge te izvršiti uslugu u roku od 20 dana, a prema članku 5. Ugovora bilo je ugovoreno da će se plaćanje izvršiti temeljem okončane situacije za izvedene radove uz ovjeru Ministarstva kulture, Konzervatorskog odjela u Bjelovaru, prijenosom sredstava Ministarstva kulture bez odlaganja na račun izvoditelja. Uz Ugovor je priložen ponudbeni list za navedeni iznos od 23. listopada 2014.g. te troškovnik za izradu izvoditelja od 22. listopada 2014.g. po pozivu Općine Kalnik navedenom trgovačkom društvu za dostavu ponude od 29. rujna 2014.g. kojeg je potpisao dužnosnik Mladen Kešer. Dužnosnik je 28. listopada 2014.g. donio Odluku o izravnom ugovaranju izrade drvenog stropa u kapeli Sv. Andrije u Kamešnici s navedenim poslovnim subjektom, a u zapisniku o primopredaji i obračunu radova od 13. veljače 2014.g., kojeg je u ime naručitelja Općine Kalnik potpisao dužnosnik Mladen Kešer, navodi se da su radovi započeli i izvršeni u dogovorenom roku.

**Ugovor o ustupanju potraživanja (ugovor o cesiji)** sklopljen je dana 19. rujna 2016.g. između trgovačkog društva Velkom d.o.o., kao ustupitelja (cedenta), zastupanog po direktoru Vladi Šoku, Građevinsko-poljoprivrednog obrta Cerovečki, vl. Danko Cerovečki, kao dužniku (cesus 1), Općine Kalnik, zastupane po dužnosniku Mladenu Kešeru, općinskom načelniku, kao dužniku (cesus 2), te trgovačkog društva Kalničanka proizvodi d.o.o., kao preuzimatelju potraživanja (cesionaru), zastupanog po direktorici Martini Vidmanić, kojim ustupitelj ustupa preuzimatelju radi naplate dio svog potraživanja koje ima prema dužniku 1. i 2 temeljem izvođenja radova poboljšanja energetskih svojstava zgrade Župnog dvora Kalnik u iznosu od 40.000,00 kn tako da danom sklapanja ugovora preuzimatelj postaje novi vjerovnik istog potraživanja.

U odnosu na odluku o pokretanju postupka od 15. lipnja 2018.g., Povjerenstvo je od Općine Kalnik pribavilo očitovanje KLASA: 326-01/18-01/01, URBROJ: 2137/23-18-2 od 18. travnja 2018.g. kojim je dostavljena daljnja dokumentacija koja se odnosi na poslovni odnos između Općine Kalnik i trgovačkih društava Velkom d.o.o., Kalničanka proizvodi d.o.o., Consulting plus projekt d.o.o. te zadruge Kalnička poljoprivredna zadruga. U očitovanju se navodi da je Općina Kalnik plaćala robe i uslugu po ispostavljenim računima, dok je odluku o njihovu angažiranju donosio dužnosnik Mladen Kešer, općinski načelnik Općine Kalnik, sukladno svojim ovlastima.

Navodi se da je u 2013.g. nastao poslovni odnos Općine Kalnik s trgovačkom društvom Velkom d.o.o. vrijednosti 7.683,60 kn za radove uređenja parkirališta te zadrugom Kalnička poljoprivredna zadruga za nabavu robe u iznosu od 750,00 kn, u 2014.g. s Velkom d.o.o. za radove izrade drvenog stropa u kapeli sv. Andrije u iznosu od 40.706,25 kn, sa zadrugom Kalnička poljoprivredna zadruga za nabavu robe u iznosu od 5.181,22 kn te s Kalničanka proizvodi d.o.o. za nabavu robe u iznosu od 1.174,54 kn te ugostiteljske usluge u iznosu od 11.088,21 kn, u 2015.g. s Velkom d.o.o. za nabavu robe u iznosu od 8.801,23 kn, s Consulting projekt plus d.o.o. za izvršene usluge u iznosu od 1.250,00 kn, s Kalnička poljoprivrednom zadrugom za nabavu robe u iznosu od 35.077,50 kn te s Kalničanka proizvodi d.o.o. za nabavu robe u iznosu od 12.050,60 kn te ugostiteljske usluge u iznosu od 26.426,54 kn. U 2016.g. nastao je poslovni odnos s Kalnička poljoprivredna zadruga za nabavu robe u iznosu od 9.700,00 kn te s Kalničanka proizvodi d.o.o. za nabavu robe u iznosu od 1.958,22 kn te ugostiteljske usluge u iznosu od 8.831,83 kn, u 2017.g. s Velkom d.o.o. za nabavu robe u iznosu od 437,50 kn, s Consulting projekt plus d.o.o. za izvršene usluge u iznosu od 500,00 kn, s zadrugom Kalnička poljoprivrednom zadrugom za nabavu robe u iznosu od 8.493,75 kn te s Kalničanka proizvodi d.o.o. za nabavu robe u iznosu od 2.300,60 kn te ugostiteljske usluge u iznosu od 7.123,52 kn i u 2018.g. s Kalnička poljoprivrednom zadrugom za nabavu robe u iznosu od 7.539,00 kn i s Kalničanka proizvodi d.o.o. za nabavu robe u iznosu od 1.451,74 kn te ugostiteljske usluge u iznosu od 11.992,22 kn.

Iz knjigovodstvene kartice Općine Kalnik za **2013.g.** za **Velkom d.o.o.** proizlazi da je Općina Kalnik navedenom dobavljaču platila iznos od 7.683,60 kn prema računu **broj 0000000043** od 29. srpnja 2013.g., za **2014.g.** proizlazi da je Općina Kalnik navedenom dobavljaču platila iznos od 40.706,25 kn prema računu **broj 110/O/1** od 13. studenoga 2014.g. prema troškovniku izvedenih radova na kapeli sv. Andrije u Kamešnici, za **2015.g.** proizlazi da je Općina Kalnik istom dobavljaču platila iznos 3.835,60 kn prema računu **broj 47/O/1** od 5. lipnja 2015.g. te iznos od 4.965,63 kn prema računu **broj 63/O/1** od 22. srpnja 2015.g. odnosno ukupan iznos od 8.801,23 kn te za **2017.g.** proizlazi kako je dobavljaču Velkom d.o.o. platila iznos od 437,50 kn prema računu broj 10/O/17 od 16. lipnja 2017.g.

Iz knjigovodstvene kartice Općine Kalnik za **2014.g.** proizlazi da je Općina Kalnik dobavljaču **Kalničanka proizvodi d.o.o.** platila iznos od ukupno 12.262,75 kn, i to prema računu **broj 295/O/14** od 2. lipnja 2014.g. iznosa računa 825,99 kn, računu **broj 4205/O/14** od 23. srpnja 2014.g. iznosa računa 177,19 kn, računu **broj 617/O/14** od 15. listopada 2014.g. iznosa računa 171,37 kn, računu **broj 647/O/14** od 27. listopada 2014.g. iznosa računa 2.552,91 kn, računu **broj 648/O/14** od 27. listopada 2014.g. iznosa računa 900,02 kn, računu **broj 652/O/14** od 27. listopada 2014.g. iznosa računa 6.000,30 kn, računu **broj 651/O/14** od 4. studenoga 2014.g. iznosa računa 515,03 kn, računu **broj 714/O/14** od 5. prosinca 2014.g. iznosa računa 619,92 kn te računu **broj 718/O/14** od 5. prosinca 2014.g. iznosa računa 500,03 kn.

Iz knjigovodstvene kartice Općine Kalnik za **2015.g.** proizlazi da je Općina Kalnik istome dobavljaču **Kalničanka proizvodi d.o.o.** platila iznos od ukupno 38.477,14 kn, i to prema računu **broj 768/O/14** od 31. prosinca 2014.g. iznosa računa 1.391,46 kn, računu **broj 26/O/14** od 19. siječnja 2015.g. iznosa računa 494,58 kn, računu **broj 108/O/15** od 28. veljače 2015.g. iznosa računa 294,50 kn, računu **broj 110/O/15** od 28. veljače 2015.g. iznosa računa 950,06 kn, računu **broj 125/O/15** od 11. ožujka 2015.g. iznosa računa 226,00 kn, računu **broj 105/O/15** od 30. ožujka 2015.g. iznosa računa 1.600,08 kn, računu **broj 106/O/15** od 30. ožujka 2015.g. iznosa računa 441,00 kn, računu **broj 107/O/15** od 30. ožujka 2015.g. iznosa računa 770,04 kn, računu **broj 109/O/15** od 30. ožujka 2015.g. iznosa računa 880,04 kn, računu **broj 165/O/15** od 2. travnja 2015.g. iznosa računa 2.880,38 kn, računu **broj 192** od 21. travnja 2015.g. iznosa računa 711,41 kn, računu **broj 230/O/15** od 17. svibnja 2015.g. iznosa računa 240,01 kn, računu **broj 234/O/15** od 21. svibnja 2015.g. iznosa računa 199,04 kn, računu **broj 269/O/15** od 12. lipnja 2015.g. iznosa računa 154,01 kn, računu **broj 270/O/15** od 12. lipnja 2015.g. iznosa računa 295,01 kn, računu **broj 301/O/15** od 30. lipnja 2015.g. iznosa računa 625,05 kn, računu **broj 302/O/15** od 30. lipnja 2015.g. iznosa računa 483,02 kn, računu **broj 303/O/15** od 30. lipnja 2015.g. iznosa računa 306,00 kn, računu **broj 304/O/15** od 30. lipnja 2015.g. iznosa računa 480,02 kn, računu **broj 343/O/15** od 1. srpnja 2015.g. iznosa računa 1.500,08 kn, računu **broj 344/O/15** od 1. srpnja 2015.g. iznosa računa 1.058,01 kn, računu **broj 345/O/15** od 8. srpnja 2015.g. iznosa računa 5.000,25 kn, računu **broj 346/O/15** od 9. srpnja 2015.g. iznosa računa 2.754,91 kn, računu **broj 347/O/15** od 9. srpnja 2015.g. iznosa računa 820,97 kn, računu **broj 348/O/15** od 10. srpnja 2015.g. iznosa računa 619,96 kn, računu **broj 349/O/15** od 10 srpnja 2015.g. iznosa računa 196,01 kn, računu **broj 350/O/15** od 13. srpnja 2015.g. iznosa računa 1.121,01 kn, računu **broj 339/O/15** od 22. srpnja 2015.g. iznosa računa 1.134,98 kn, računu **broj 340/O/15** od 22. srpnja 2015.g. iznosa računa 529,33 kn, računu **broj 342/O/15** od 22. srpnja 2015.g. iznosa računa 429,93 kn, računu **broj 351/O/15** od 22. srpnja 2015.g. iznosa računa 829,96 kn, računu **broj 352/O/15** od 22. srpnja 2015.g. iznosa računa 425,02 kn, računu **broj 403/O/15** od 12. kolovoza 2015.g. iznosa računa 603,96 kn, računu **broj 404/O/15** od 12. kolovoza 2015.g. iznosa računa 354,51 kn, računu **broj 384/O/15** od 13. kolovoza 2015.g. iznosa računa 156,16 kn, računu **broj 394/O/15** od 21. kolovoza 2015.g. iznosa računa 389,99 kn, računu **broj 395/O/15** od 21. kolovoza 2015.g. iznosa računa 590,05 kn, računu **broj 396/O/15** od 21. kolovoza 2015.g. iznosa računa 314,04 kn, računu **broj 462/O/15** od 29. rujna 2015.g. iznosa računa 287,88 kn, računu **broj 474/O/15** od 6. listopada 2015.g. iznosa računa 644,01 kn, računu **broj 512/O/15** od 14. listopada 2015.g. iznosa računa 150,01 kn, računu **broj 513/O/15** od 14. listopada 2015.g. iznosa računa 1.214,91 kn, računu **broj 516/O/15** od 28. listopada 2015.g. iznosa računa 121,00 kn, računu **broj 527/O/15** od 9. studenoga 2015.g. iznosa računa 240,36 kn, računu **broj 572/O/15** od 9. prosinca 2015.g. iznosa računa 174,79 kn te računu **broj 595/O/15** od 12. prosinca 2015.g. iznosa računa 3.393,34 kn.

Iz knjigovodstvene kartice Općine Kalnik za **2016.g.** proizlazi da je Općina Kalnik dobavljaču **Kalničanka proizvodi d.o.o.** platila iznos od ukupno 10.790,05 kn, i to prema računu **broj 129/O/16** od 14. travnja 2016.g. iznosa računa 352,02 kn, računu **broj 130/O/16** od 14. travnja 2016.g. iznosa računa 363,99 kn, računu **broj 182/O/16** od 2. lipnja 2016.g. iznosa računa 573,78 kn, računu **broj 236/O/16** od 21. srpnja 2016.g. iznosa računa 4.679,95 kn, računu **broj 237/O/16** od 21. srpnja 2016.g. iznosa računa 1.484,93 kn, računu **broj 238/O/16** od 21. srpnja 2016.g. iznosa računa 224,01 kn, računu **broj 239/O/16** od 21. srpnja 2016.g. iznosa računa 490,70 kn, računu **broj 240/O/16** od 21. srpnja 2016.g. iznosa računa 408,94 kn, računu **broj 241/O/16** od 21. srpnja 2016.g. iznosa računa 67,98 kn, računu **broj 462/O/16** od 30. prosinca 2016.g. iznosa računa 1.250,01 kn, računu **broj 463/O/16** od 30. prosinca 2016.g. iznosa računa 893,74 kn.

Iz knjigovodstvene kartice Općine Kalnik za **2017.g.** proizlazi da je Općina Kalnik dobavljaču **Kalničanka proizvodi d.o.o.** platila iznos od ukupno 9.424,12 kn, i to prema računu **broj 226/O/16** od 12. srpnja 2016.g. iznosa računa 300,60 kn, računu **broj 17/O/17** od 9. siječnja 2017.g. iznosa računa 1.628,00 kn, računu **broj 18/O/17** od 9. siječnja 2017.g. iznosa računa 2.167,52 kn, računu **broj 72/O/17** od 8. veljače 2017.g. iznosa računa 75,00 kn, računu **broj 73/O/17** od 8. veljače 2017.g. iznosa računa 210,00 kn, računu **broj 74/O/17** od 9. veljače 2017.g. iznosa računa 43,00 kn, računu **broj 75/O/17** od 9. veljače 2017.g. iznosa računa 240,00 kn, računu **broj 114/O/17** od 13. travnja 2017.g. iznosa računa 902,78 kn, računu **broj 136/O/17** od 14. travnja 2017.g. iznosa računa 321,69 kn, računu **broj 137/O/17** od 25. travnja 2017.g. iznosa računa 1.050,00 kn, računu **broj 176/O/17** od 24. svibnja 2017.g. iznosa računa 775,53 kn te računu **broj 221/O/17** od 13. srpnja 2017.g. iznosa računa 1.710,00 kn.

Iz pregleda plaćanja Općine Kalnik za navedenog dobavljača za 2017.g. proizlazi da je Općina Kalnik prema obvezama iz 2016.g. platila dana 2 siječnja 2017.g. iznose od 67,98 kn, 224,01 kn, 408,94 kn, 490,70 kn, 1.484,93 kn te 2.515,95 kn te dana 31. siječnja 2017.g. iznos od 143,75 kn, iz čega proizlazi da je Općina Kalnik zapravo dobavljaču Kalničanka proizvodi d.o.o. u 2017.g. platila ukupan iznos **od 14.764,38 kn.**

Iz knjigovodstvene kartice Općine Kalnik za **2018.g.** proizlazi da je Općina Kalnik dobavljaču **Kalničanka proizvodi d.o.o.** platila iznos od ukupno 13.443,96 kn, i to prema računu **broj 409/O/17** od 31. prosinca 2017.g. iznosa računa 956,91 kn, računu **broj 413/O/17** od 31. prosinca 2017.g. iznosa računa 3.372,00 kn, računu **broj 414/O/17** od 31. prosinca 2017.g. iznosa računa 3.678,00 kn, računu **broj 1647/011/1** od 26. siječnja 2018.g. iznosa računa 481,00 kn, računu **broj 37/O/18** od 5. veljače 2018.g. iznosa računa 206,55 kn, računu **broj 38/O/18** od 5. veljače 2018.g. iznosa računa 3.701,00 kn, računu **broj 39/O/18** od 7. veljače 2018.g. iznosa računa 853,00 kn, računu **broj 14/014/1** od 16. veljače 2018.g. iznosa računa od 195,00 kn, dok prema računu **broj 80/O/18** od 15. ožujka 2018.g. iznosa računa 288,28 kn do dana dopisa Općine Kalnik od 18. travnja 2018.g. nije izvršeno plaćanje.

Iz knjigovodstvene kartice Općine Kalnik za **2013.g.** proizlazi da je Općina Kalnik dobavljaču **Kalnička poljoprivredna** **zadruga** u 2013.g. platila iznos od 750,00 kn prema računu broj 70 od 17. rujna 2013.g. Iz knjigovodstvene kartice Općine Kalnik za **2014.g.** proizlazi da je Općina Kalnik dobavljaču **Kalnička poljoprivredna** **zadruga** platila iznos od ukupno 5.181,22 kn, i to prema računu **broj 29/O/01** od 28. ožujka 2014.g. iznosa računa 312,50 kn, računu **broj 72/O/01** od 16. srpnja 2014.g. iznosa računa 3.850,00 kn, računu **broj 113/O/01** od 9. listopada 2014.g. iznosa računa 468,72 kn, računu **broj 119/O/01** od 17. listopada 2014.g. iznosa računa 262,50 kn, računu **broj 117/O/01** od 20. listopada 2014.g. iznosa računa 287,50 kn, u razdoblju u kojem je dužnosnik Mladen Kešer bio upravitelj zadruge.

Iz knjigovodstvene kartice Općine Kalnik za **2015.g.** proizlazi da je Općina Kalnik dobavljaču **Kalnička poljoprivredna** **zadruga** platila iznos od ukupno 35.077,50 kn, i to prema računu **broj 22/O/15** od 27. travnja 2015.g. iznosa računa 750,00 kn, računu **broj 23/O/15** od 27. travnja 2015.g. iznosa računa 2.187,50 kn, računu **broj 31/O/15** od 28. svibnja 2015.g. iznosa računa 1.762,50 kn, računu **broj 37/O/15** od 14. lipnja 2015.g. iznosa računa 250,00 kn, računu **broj 40/O/15** od 8. srpnja 2015.g. iznosa računa 9.756,25 kn, računu **broj 41/O/15** od 8. srpnja 2015.g. iznosa računa 5.462,50 kn, računu **broj 65/O/15** od 30. listopada 2015.g. iznosa računa 9.131,25 kn, računu **broj 66/O/15** od 30. listopada 2015.g. iznosa računa 150,00 kn, računu **broj 67/O/15** od 30. listopada 2015.g. iznosa računa 937,50 kn, računu **broj 68/O/15** od 30. listopada 2015.g. iznosa računa 1.137,50 kn, računu **broj 77/O/15** od 3. studenoga 2015.g. iznosa računa 187,50 kn, računu **broj 88/O/15** od 8. prosinca 2015.g. iznosa računa 562,50 kn, računu **broj 89/O/15** od 9. prosinca 2015.g. iznosa računa 515,00 kn te računu **broj 93/O/15** od 31. prosinca 2015.g. iznosa računa 2.287,50 kn.

Iz knjigovodstvene kartice Općine Kalnik za **2016.g.** za **Kalnička poljoprivredna** **zadruga** proizlazi da je Općina Kalnik tom dobavljaču prema računu **broj 21/O/16** od 2. lipnja 2016.g. platila iznos od 2.306,25 kn, računu **broj 33/O/16** od 21. srpnja 2016.g. platila iznos od 1.531,25 kn te prema računu **broj 34/O/16** od 21. srpnja 2016.g. platila iznos od 5.862,50 kn odnosno ukupan iznos u 2016.g. od 9.700,00 kn.

Iz knjigovodstvene kartice Općine Kalnik za **2017.g.** za **Kalnička poljoprivredna** **zadruga** proizlazi da je Općina Kalnik tom dobavljaču prema računu **broj 16/O/16** od 28. travnja 2017.g. platila iznos od 2.043,75 kn, računu **broj 19/O/16** od 5. lipnja 2017.g. iznos od 1.200,00 kn, računu **broj 30/O/16** od 13. srpnja 2017.g. iznos od 5.250,00 kn odnosno ukupan iznos u 2017.g. od 8.493,75 kn. Iz knjigovodstvene kartice Općine Kalnik za **2018.g.** za **Kalnička poljoprivredna** **zadruga** proizlazi da je Općina Kalnik tom dobavljaču platila iznos od 7.539,00 kn prema računu broj 59/O/17 od 31. prosinca 2017.g.

Iz knjigovodstvene kartice Općine Kalnik za **2015.g.** za **Consulting plus projekt d.o.o.** proizlazi da je Općina Kalnik navedenom dobavljaču platila iznos od 1.250,00 kn prema računu **broj 1/O/01** od 1. travnja 2016.g**.** Iz knjigovodstvene kartice Općine Kalnik za **2017.g.** za **Consulting plus projekt d.o.o.** proizlazi da je Općina Kalnik navedenom dobavljaču platila iznos od 500,00 kn prema računu broj 4/O/17 od 21. lipnja 2017.g.

 Na zahtjev Povjerenstva TZ Općine Kalnik dostavila je dopisom od 17. travnja 2018.g. koji je potpisao Mladen Kešer, predsjednik TZ Općine Kalnik, računovodstvenu dokumentaciju koja se odnosi na poslovne odnose nastale s tim subjektima od 2013.g. do danas, a koja sadrži račune na temelju kojih su vršena plaćanja te izvatke s računa poslovne banke o učinjenim financijskim transakcijama. U dopisu se nadalje navodi da je odluke o nastanku poslovnih odnosa donosio predsjednik TZ Općine Kalnik odnosno vršitelj dužnosti direktora predsjednik TZ Općine Kalnik, pri čemu se navodi da je od 17. ožujka 2014.g. do 23. veljače 2015.g. vršitelj dužnosti po funkciji bio je predsjednik TZ Općine Kalnik Mladen Kešer kao i u razdoblju od 17. svibnja 2016.g. do danas.

Očitovanju prileži odluka Turističkog vijeća TZ Općine Kalnik od 25. lipnja 2013.g. kojom se Mladen Kešer, kao općinski načelnik Općine Kalnik, potvrđuje za predsjednika TZ Općine Kalnik, koju je potpisao Mladen Kešer u svojstvu predsjednika Turističkog vijeća TZ Općine Kalnik, odluka Turističkog vijeća TZ Općine Kalnik od 18. travnja 2016.g. koja je stupila na snagu 17. svibnja 2016.g. kojom se daje ovlaštenje za raspolaganje po sredstvima po žiro računu i potpisivanje dokumentacije za potrebe platnog prometa Mladenu Kešeru, a navedenu odluku potpisao je Mladen Kešer u svojstvu predsjednika Turističkog vijeća TZ Općine Kalnik te rješenje Ministarstva turizma od 18. srpnja 2016.g. kojim se Krunoslav Đurec s danom 17. ožujka 2014.g. briše iz Upisnika turističkih zajednica kao osoba ovlaštena za zastupanje TZ Općine Kalnik te se s istim danom do izbora direktora upisuje Mladen Kešer, predsjednik TZ Općine Kalnik kao osoba ovlaštena za zastupanje TZ Općine Kalnik.

Povjerenstvo je zaprimljenu dokumentaciju prvenstveno razmatralo u odnosu na razdoblje od 17. ožujka 2014.g. do 23. veljače 2015.g. te razdoblje od 17. svibnja 2016.g. do danas u kojem je dužnosnik Mladen Kešer kao predsjednik TZ Općine Kalnik obavljao i nadalje obavlja funkciju vršitelja dužnosti direktora i u obavljanju iste funkcije odlučuje o nastanku poslovnih odnosa u koje stupa TZ Općine Kalnik.

Iz izvatka br. 96 TZ Općine Kalnik kod poslovne banke od 4. prosinca 2014.g. iz kojeg su vidljive financijske transakcije proizlazi da je dana 4. prosinca 2014.g. u korist trgovačkog društva **Velkom d.o.o**. uplaćen iznos od **625,00 kn** (opis plaćanja postavljanje prometnih znakova) na temelju **računa broj 115/O/1** od 28. studenoga 2014.g. izdanog za taj iznos.

Iz izvatka br. 29 kod poslovne banke od 3. travnja 2015.g. proizlazi da je dana 3. travnja 2015.g. u korist trgovačkog društva **Velkom d.o.o.** uplaćen iznos od **66.875,00 kn** (opis plaćanja izrada stolova, klupa i vidikovca u sklopu uređenja poučne staze) na temelju **računa broj 103/O/01** od 2. prosinca 2014.g. izdanog na taj iznos. Prethodno nastanku navedenog poslovnog odnosa Mladen Kešer u obnašanju dužnosti vršitelj dužnosti direktora donio je dana 15. ožujka 2014.g. zaključak o prihvaćanju ponude trgovačkog društva Velkom d.o.o. broj 16/2014 od 2. ožujka 2014.g. za navedenu svrhu, Turističko vijeće TZ Općine Kalnik donijelo je 4. prosinca 2014.g. odluku o prihvaćanju ponude trgovačkog društva Velkom d.o.o. za istu svrhu, koju je potpisao Mladen Kešer kao predsjednik TZ Općine Kalnik te je potom Mladen Kešer, vršitelj dužnosti direktora donio zaključak od 11. veljače 2015.g. kojim se određuje plaćanje navedenog iznosa u korist istog trgovačkog društva.

Iz izvatka br. 30 kod poslovne banke od 9. travnja 2015.g. proizlazi da je dana 3. travnja 2015.g. u korist trgovačkog društva **Velkom d.o.o.** dana 9. travnja 2015.g. uplaćen iznos od **16.875,00 kn** (opis plaćanja dogradnja dodatne etaže vidikovca u sklopu projekta uređenje poučne staze) na temelju **računa broj 23/O/01** od 31. ožujka 2015.g. izdanog za taj iznos. Navedeni račun izdan je nakon što je dužnosnik prema navodima očitovanja prestao obavljati funkciju vršitelja dužnosti TZ Općine Kalnik.

Iz izvatka br. 82 TZ Općine Kalnik kod poslovne banke proizlazi da je dana 16. listopada 2014.g. u korist trgovačkog društva **Kalničanka proizvodi d.o.o.** uplaćen iznos od **780,04 kn** (opis plaćanja vino voda za dan općine) na temelju računa broj 398/O/14 od 17. srpnja 2014.g.

Iz izvatka br. 103 TZ Općine Kalnik od 30. prosinca 2014.g. kod poslovne banke proizlazi da je dana 30. prosinca 2014.g. u korist trgovačkog društva **Kalničanka proizvodi d.o.o.** uplaćen iznos od **6.650,33 kn** (opis plaćanja domjenak za goste završetak godine), iznos od **3.000,15 kn** (opis plaćanja uncutarije) kn te iznos od **2.040,31 kn** (opis plaćanja (uncutarije – ugostiteljske usluge), o čemu su priloženi računi tog trgovačkog društva **broj 25/O/14 o**d 31. siječnja 2014.g. na iznos od **6.650,33 kn**, **broj 396/O/14** od 17. srpnja 2014.g. na iznos od **3.000,15 kn** te broj 397/O/14 od 17. srpnja 2014.g. na iznos od **2.040,31 kn** te dokazi o plaćanju istih računa (uplatnice).

Nadalje, iz izvatka br. 85 kod poslovne banke od 29. prosinca 2017.g. proizlazi da je u korist trgovačkog društva **Kalničanka proizvodi d.o.o.** toga dana uplaćen iznos od **4.150,00 kn** (opis plaćanja **račun broj 152/O/17**) te iznos od **1.876,00 kn** (opis plaćanja **račun broj 153/O/17**). Račun broj 153/O/17 izdan je dana 11. svibnja 2017.g. te je račun broj 152/O/17 također izdan dana 11. svibnja 2017.g.

Iz izvatka br. 53 kod poslovne banke od 19. srpnja 2017.g. proizlazi da je u korist trgovačkog društva **Consulting projekt plus d.o.o.** toga dana uplaćen iznos od **3.000,00 kn** (opis plaćanja dio po **računu broj 1/O/17**), dok iz izvatka br. 70 od 2. listopada 2017.g. proizlazi da je u korist tog trgovačkog društva toga dana uplaćen iznos od 8.000,00 kn (opis plaćanja II dio po **računu broj 1/O/17**), a navedeni račun izdan je dana 30. ožujka 2017.g. na ukupan iznos od **18.750,00 kn**

TZ Općine Kalnik, kao naručitelj, zastupana po predsjedniku Mladenu Kešeru, sklopila je s trgovačkim društvom Consulting projekt plus d.o.o., kao izvršiteljem, zastupanog po direktorici Danijeli Modrić, dana 15. ožujka 2017.g. **Ugovor o izvođenju usluge brendiranja destinacije Stari grad „Veliki Kalnik“** na ukupan iznos od **18.750,00 kn.**

TZ Općine Kalnik, zastupana po vršitelju dužnosti direktora Mladenu Kešeru te **Kalnička poljoprivredna zadruga***,* zastupana po direktorici Martini Vidmanić, sklopili su 20. listopada 2014.g. **Sporazum o ustupanju plaćenog izvođača** kojim se utvrđuje da će TZ Općine Kalnik ustupiti plaćenog izvođača navedenoj zadruzi za nastup na izboru Vinske kraljice kalničke vinske regije za 2015.g. čime će podržati istu manifestaciju. Sporazumom se ne navodi iznos koji će Kalnička poljoprivredna zadruga platiti TZ Općine Kalnik za ustupanje plaćenog izvođača.

Iz izvatka br. 24 kod poslovne banke od 9. travnja 2018.g. proizlazi da je u korist Kalničke poljoprivredne zadruge toga dana uplaćen iznos od **4.000,00 kn** na ime cesije, i to na temelju **Ugovora o cesiji** od 9. travnja 2018.g. kojim ustupitelj tražbine trgovačko društvo **Consulting projekt plus d.o.o.** ustupa zadruzi **Kalnička poljoprivredna zadruga** potraživanje u visini od 4.000,00 kn koje ima prema TZ Općine Kalnik.

Člankom 4. stavkom 2. ZSSI-a propisano je da su članovi obitelji dužnosnika u smislu tog Zakona braća i sestre dužnosnika. Prema stavku 5. istog članka ZSSI-a povezane osobe u smislu ZSSI-a su članovi obitelji dužnosnika te ostale osobe koje se prema drugim osnovama i okolnostima opravdano mogu smatrati interesno povezanima s dužnosnikom.

Člankom 4. stavkom 3. ZSSI-a propisano je da se poslovni odnos u smislu ZSSI-a odnosi na ugovore o javnoj nabavi, državne potpore i druge oblike stjecanja sredstava od tijela javne vlasti, na koncesije i ugovore javno-privatnog partnerstva, osim državnih potpora u slučaju elementarnih nepogoda.

Člankom 7. točkom c) ZSSI-a kao jedno od zabranjenih djelovanja dužnosnika, dužnosnicima je zabranjeno zlouporabiti posebna prava dužnosnika koja proizlaze ili su potrebna za obavljanje dužnosti.

Člankom 17. stavkom 1. ZSSI-a propisano je da poslovni subjekt u kojem dužnosnik ima 0,5% ili više udjela u vlasništvu (kapitalu trgovačkog društva) ne može stupiti u poslovni odnos s tijelom javne vlasti u kojem dužnosnik obnaša dužnost niti smije biti član zajednice ponuditelja ili podisporučitelj u tom poslovnom odnosu. Stavkom 3. je propisano da je dužnosnik dužan u roku od 30 dana od stupanja na dužnost izvijestiti Povjerenstvo o nazivu, osobnom identifikacijskom broju i sjedištu poslovnog subjekta iz stavka 1. toga članka. Dužnosnik je dužan redovito izvještavati Povjerenstvo o svim nastalim promjenama podataka o poslovnim subjektima u odnosu na koje ne smiju stupati u poslovni odnos sukladno stavku tog članka u roku od 30 dana od nastale promjene.

Člankom 17. stavkom 5. ZSSI-a propisano je da su pravni poslovi, odnosno pravni akti koji su sklopljeni, odnosno doneseni protivno odredbama toga članka ništetni. Povjerenstvo će bez odgađanja dostaviti predmet nadležnom državnom odvjetništvu na daljnje postupanje radi utvrđenja ništetnosti pravnog posla, odnosno pravnog akta.

U odnosu na navode očitovanje, Povjerenstvo tumači da je ovlašteno pokrenuti postupak zbog moguće povrede ZSSI-a kada raspolaže vlastitim saznanjima o tome ili povodom zaprimljene neanonimne prijave. Izvor stjecanja vlastitih saznanja nije propisan odredbama ZSSI-a, te Povjerenstvo ocjenjuje sve izvore u kojima se ukazuje na moguću povredu ZSSI-a, a kod kojih podnositelj nije poznat kao što je to slučaj kod podnesene anonimne prijave, kao izvor vlastitih saznanja.

Pod tim okolnostima po primitku anonimne prijave Povjerenstvo pristupa ocjeni vjerodostojnosti i osnovanosti takve prijave na način da od nadležnih tijela javne vlasti, sukladno svojoj zakonskoj ovlasti propisanoj člankom 39. ZSSI-a, prikuplja pravno relevantnu dokumentaciju nakon čega na javnoj sjednici donosi odluku o pokretanju ili nepokretanju postupka. Dužnosnik u svojstvu čelnika tijela javne vlasti (općina, ministarstvo i tsl.) od kojeg je zatražena dokumentacija i na čije se protupravno postupanje u smislu moguće povrede ZSSI-a ukazuje, ne postupa po traženju Povjerenstva kao fizička osoba već kao zakonski zastupnik koji dostavlja službenu dokumentaciju nastalu u radu tog tijela. Ukoliko Povjerenstvo odluči o pokretanju postupka, isti se pokreće zbog moguće povrede ZSSI-a te se po pribavljenom očitovanju od samog dužnosnika i po potrebi drugih tijela odlučuje o povredi, i to isključivo za povrede u obnašanju javne dužnosti koje su propisane odredbama ZSSI-a počinjene od imenovanih ili izabranih dužnosnika, dok o eventualnoj kaznenoj odgovornosti odlučuje sud u kaznenom postupku.

Dužnosnici su od građana izabrani na dužnost, koju obnašaju u javnom interesu, te prihvaćenjem izbora preuzimaju odgovornost prema javnosti koja je legitimirani propitivati njihove postupke koji su povezani ili proizlaze iz obnašanja javne dužnosti. Donošenje i javna objava odluke o pokretanju zbog moguće povrede odredbi ZSSI-a koja još uopće nije utvrđena te se ista odluka poziva na okolnosti povezane s obnašanjem dužnosti, ne odnosi se na postupanje dužnosnika u njegovoj ulozi privatne osobe kada uživa drukčiji standard pravne zaštite u pogledu javnog iznošenja takvih okolnosti. Odlukom o pokretanju koja, dakle, ne predstavlja akt kojim se utvrđuje povreda ne ugrožavaju se ustavna prava na zaštitu časti i ugleda, već preteže javni interes ispitivanja onih činjenica i okolnosti koje tek upućuju na mogućnost takve povrede i to isključivo vezanih za obnašanje javne dužnosti.

U pogledu okolnosti iz odluke o pokretanju od 11. siječnja 2018.g., iz očitovanja Općine Kalnik te ostalih prikupljenih podataka i dokumentacije proizlazi kako je dužnosnik Mladen Kešer odlučivao o nastanku poslovnih odnosa Općine Kalnik s trgovačkim društvima, u kojima ima više od 0,5% udjela u vlasništvu (temeljnom kapitalu), za vrijeme obnašanja dužnosti općinskog načelnika Općine Kalnik, i to dva poslovna odnosa s trgovačkim društvom Kalničanka proizvodi d.o.o, Ugovor o korištenju prostorija velike dvorane u Domu hrvatskih branitelja od 28. travnja 2016.g. te Ugovor o korištenju prostorija velike dvorane u Domu hrvatskih branitelja od 1. rujna 2016.g., kao i dva poslovna odnosa s trgovačkim društvom Velkom d.o.o., Ugovor o najmu vozila od 30. rujna 2013.g. te Ugovor o izradi drvenog stropa u kapeli Sv. Andrije u Kamešnici od 31. listopada 2014.g. dok je Ugovorom o ustupanju potraživanja (Ugovor o cesiji) Župni dvor od 19. rujna 2016.g. trgovačko društvo Kalničanka proizvodi d.o.o., kao primatelj, preuzelo dio potraživanja trgovačkog društva Velkom d.o.o. kao ustupitelja, prema Općini Kalnik, kao dužniku broj 1., u visini od 4.000,00 kn.

Nadalje, u pogledu okolnosti iz odluke o pokretanju od 15. lipnja 2018.g., iz očitovanja Općine Kalnik te ostalih prikupljene dokumentacije proizlazi kako je dužnosnik Mladen Kešer odlučivao o nastanku poslovnih odnosa Općine Kalnik te je odobravao plaćanje po ispostavljenim fakturama od trgovačkih društava u kojima dužnosnik ima više od 0,5% udjela u vlasništvu (temeljnom kapitalu), i to trgovačkom društvu Velkom d.o.o. u 2013.g. u iznosu od 7.683,60 kn, u 2014.g. u iznosu od 40.706,25 kn (što je prethodno utvrđeno odlukom o pokretanju postupka od 11 siječnja 2018.g., Ugovor o izradi drvenog stropa u kapeli Sv. Andrije u Kamešnici), u 2015.g. u iznosu od 8.801,23 kn te u 2017.g. u iznosu od 437,50 kn, trgovačkom društvu Kalničanka proizvodi d.o.o. u 2014.g. u iznosu od 12.262,75 kn, u 2015.g. u iznosu od 38.477,14 kn, u 2016.g. u iznosu od 10.790,05 kn, u 2017.g. u iznosu od 9.424,12 kn te u 2018.g. u iznosu od 13.443,96 kn, trgovačkom društvu Consulting plus projekt d.o.o. u 2015.g. u iznosu od 1.250,00 kn i u 2017.g. u iznosu od 500,00 kn.

Također, utvrđeno je da je dužnosnik Mladen Kešer temeljem ispostavljenih faktura odobravao isplate zadruzi Kalnička poljoprivredna zadruga u 2013.g. u iznosu od 750,00 kn, u 2014.g. u iznosu od 5.181,22 kn, u 2015.g. u iznosu od 35.077,50 kn, u 2016.g. u iznosu od 9.700,00 kn, u 2017.g. u iznosu od 8.493,75 kn te u 2018.g. u iznosu 7.539,00 kn, u kojoj je dužnosnik obavljao funkciju upravitelja do 10. prosinca 2014.g. te dužnosnikova sestra od navedenog dana pa nadalje, a dužnosnik osobno u kontinuitetu ima više od 0,5% članskog uloga u vlasništvu navedene zadruge.

U odnosu na zadrugu Kalnička poljoprivredna zadruga, Povjerenstvo je pokrenulo postupak zbog moguće povrede članka 18. stavka 1. ZSSI-a u situaciji kada nastaje poslovni odnos između tijela javne vlasti u kojem dužnosnik obnaša dužnost i poslovnog subjekta u kojem član obitelji dužnosnika ima više od 0,5% udjela u vlasništvu. Povjerenstvo je prikupljanjem dokumentacije od nadležnog trgovačkog suda nakon pokretanja postupka utvrdilo da je dužnosnik Mladen Kešer u cijelom razdoblju obnašanja dužnosti općinskog načelnika također, pored svoje sestre, bio i jest imatelj više od 0,5% udjela u zadruzi Kalnička poljoprivredna zadruga te stoga i u odnosu na navedeni poslovni odnos ima mjesta primjeni članka 17. stavka 1. ZSSI-a, a ne članka 18. stavka 1. ZSSI-a, obzirom da je u trenutku pokretanja postupka proizlazilo da je dužnosnikova sestra član navedene zadruge, dok je ista okolnost na strani dužnosnika utvrđena kasnije.

Dužnosnik u obnašanju dužnosti općinskog načelnika Općine Kalnik može odlučivati o nastanku poslovnog odnosa između Općine Kalnik i poslovnih subjekata do propisanog iznosa jednostavne nabave te u ovome postupku nije sporno da je dužnosnik postupao sukladno svojim ovlastima kada je potpisivao ugovore i odobravao isplate. Međutim, kada diskrecijskim putem koristeći svoju zakonsku ovlast odlučuje o nastanku poslovnog odnosa Općine Kalnik s poslovnim subjektima u kojima ima više od 0,5% udjela odnosno članskog uloga u vlasništvu koji se temeljem navedene okolnosti smatraju s dužnosnikom interesno povezani, opravdano proizlazi da je dužnosnik upravo na temelju iste okolnosti odučio o nastanku poslovnog odnosa, čime je zloupotrijebio posebno pravo odlučivanja na način kojim se omogućava stjecanje materijalne koristi tim poslovnim subjektima.

U pojedinima trgovačkim društvima Consulting plus projekt d.o.o. i Kalnička poljoprivredna zadruga dužnosnik je k tome prethodno obavljao i funkciju direktora odnosno upravitelja zadruge, a njegova sestra Martina Vidmanić je jedan od osnivača trgovačkog društva Kalničanka proizvodi d.o.o. te je ujedno i upraviteljica i članica zadruge Kalnička poljoprivredna zadruga te direktorica trgovačkog društva Kalničanka proizvodi d.o.o.

Slijedom navedenog, utvrđeno da je dužnosnik Mladen Kešer počinio povredu članka 7. točke c) ZSSI-a, zloupotrijebivši posebna prava dužnosnika koja proizlaze iz obnašanja dužnosti općinskog načelnika Općine Kalnik, neovisno o ovlasti za odlučivanje o nastanku pos lova male vrijednosti, kada je povodom obnašanja iste dužnosti odlučivao o nastanku poslovnih odnosa između Općine Kalnik i navedenih poslovnih subjekata, Velkom d.o.o., Kalničanka proizvodi d.o.o., Consulting plus projekt d.o.o. i Kalnička poljoprivredna zadruga, u kojima ima više od 0,5% udjela u vlasništvu.

Obzirom da iz podataka nadležnog sudskog registra te podataka koje je naveo u izvješću o imovinskom stanju nesporno utvrđeno da dužnosnik ima više od 0,5% udjela u vlasništvu navedenih poslovnih subjekata, nastanak navedenih poslovnih odnosa između Općine Kalnik i trgovačkih društava Kalničanka proizvodi d.o.o., Velkom d.o.o. te Consulting plus projekt d.o.o. i zadruge Kalnička poljoprivredna zadruga, predstavlja povredu članka 17. stavka 1. ZSSI-a. Upravo ova povreda odnosi na bagatelnu (jednostavnu) nabavu, jer je sklapanje poslova veće vrijednosti s povezanim društvima zabranjeno prema Zakonu o javnoj nabavi.

Povjerenstvo će bez odgađanja dostaviti predmet nadležnom državnom odvjetništvu na daljnje postupanje radi utvrđenja ništetnosti pravnih posla, odnosno pravnog akata, imajući u vidu odredbu članka 17. stavka 5. ZSSI-a prema kojoj su pravni poslovi i pravni akti koji su sklopljeni, odnosno doneseni protivno odredbama članka 17. ZSSI-a, ništetni.

U pogledu poslovnih odnosa nastalih između TZ Općine Kalnik i navedenih poslovnih subjekata, utvrđeno je da je u razdoblju u kojem je dužnosnik Mladen Kešer obnašao dužnost vršitelja dužnosti direktora, između TZ Općine Kalnik i trgovačkog društva Velkom d.o.o. u 2014.g. nastao poslovni odnos vrijednosti 625,00 kn, u 2015.g. vrijednosti 66.875,00kn, između TZ Općine Kalnik i trgovačkog društva Kalničanka proizvodi d.o.o. nastao je u 2014.g. poslovni odnos vrijednosti 12.470,83 kn, u 2017.g. vrijednosti 6.026,00 kn, između TZ Općine Kalnik i trgovačkog društva Consulting plus projekt d.o.o. nastao je u 2017.g. poslovni odnos vrijednosti 18.750,00 kn sklapanjem ugovora o izvođenju usluge brendiranja destinacije Stari grad „Veliki Kalnik“, dok je između TZ Općine Kalnik i zadruge Kalnička poljoprivredna zadruga u 2014. nastao poslovni odnos sklapanjem Sporazuma o ustupanju plaćenog izvođača te sklapanjem Ugovora o cesiji u 2018.g. između ustupitelja tražbineConsulting projekt plus d.o.o., dužnika TZ Općine Kalnik te primatelja Kalnička poljoprivredna zadruga.

Vezano za poslovne odnose između Turističke zajednice Općine Kalnik (u daljnjem tekstu: TZ Općina Kalnik) i poslovnih subjekta Kalničanka proizvodi d.o.o., Velkom d.o.o., Consulting plus projekt d.o.o. i zadruge Kalnička poljoprivredna zadruga, u smislu članka 18. stavka 2. Zakona o turističkim zajednicama i promicanju hrvatskog turizma („Narodne novine“ broj 152/18.) dužnost predsjednika turističke zajednice općine obnaša općinski načelnik ovisno o jedinici lokalne samouprave za područje koje je turistička zajednica osnovana. Obzirom da je dužnosnik po položaju općinskog načelnika Općine Kalnik istodobno i predsjednik TZ Općine Kalnik za čije je područje osnovana te da u promatranom razdoblju TZ nije imala niti trenutno ima izabranog direktora kojeg na temelju članka 17. tog Zakona imenuje Turističko vijeće TZ Općine Kalnik koji prema članku 22. Zakona zastupa turističku zajednicu, organizira i rukovodi njenim radom te poslovanjem turističkog ureda, to je dužnosnik Mladen Kešer obavljao i nadalje obavlja funkciju vršitelja dužnosti direktora TZ Općine Kalnik te u obavljanju navedene funkcije donosi odluke o poslovanju TZ Općine Kalnik i stupanju u poslovne odnose. Kako je dužnosnik obavljao navedenu funkciju slijedom obnašanja dužnosti općinskog načelnika Općine Kalnik te je po položaju predsjednik TZ Općine Kalnik to obavljanje funkcije vršitelja dužnosti direktora TZ Općine Kalnik proizlazi iz obavljanja dužnosti općinskog načelnika.

Dužnosnik je kao općinski načelnik Općine Kalnik po položaju predsjednik TZ Općine Kalnik u kojoj pod okolnostima kada nema osobe koje obavlja funkciju direktora istodobno obavlja funkciju vršitelja dužnosti direktora TZ Općine Kalnik, slijedom čega je obavljanje funkcije vršitelja dužnosti direktora TZ Općine Kalnik povezano i proizlazi iz obnašanja dužnosti općinskog načelnika Općine Kalnik. Dužnosnik je u obnašanju funkcije vršitelja dužnosti ovlašten odlučivati o nastanku poslovnih odnosa, a kako iz očitovanja TZ Općine Kalnik proizlazi da su poslovni odnosi između TZ Općine Kalnik i poslovnih subjekata s kojima je dužnosnik interesno povezan činjenicom vlasništva i rodbinskim srodstvom nastali na temelju odluka koje je donosio dužnosnik Mladen Kešer te po odobrenju istog, što je utvrđeno uvidom u priloženu dokumentaciju, dužnosnik Mladen Kešer je u razdoblju od 17. ožujka 2014.g. do 23. veljače 2015.g. te u razdoblju od 17. svibnja 2016.g. do danas počinio povredu članka 7. točke c) ZSSI-a, jer se radi o funkciji koja proizlazi iz obnašanja dužnosti općinskog načelnika Općine Kalnik.

Člankom 42. ZSSI-a propisane su sankcije koje se mogu izreći za povredu odredbi navedenog Zakona. Za povredu odredbi članka 11. stavka 1. ZSSI-a Povjerenstvo može izreći sankcije koje su propisane stavkom 1. članka 42. navedenog Zakona. Prilikom odmjeravanja vrste i visine sankcije Povjerenstvo je cijenilo sve okolnosti konkretnog slučaja iz kojih proizlazi težina povrede i odgovornost dužnosnika.

Člankom 44. stavkom 1. ZSSI-a propisano je da sankciju obustave isplate dijela neto mjesečne plaće Povjerenstvo izriče u iznosu od 2.000,00 do 40.000,00 kn, vodeći računa o težini i posljedicama povrede Zakona.

Kao okolnost koja uvećava težinu povrede ZSSI-a i opravdava izricanje više sankcije unutar Zakonom propisanog okvira, Povjerenstvo je ocijenilo činjenicu da je dužnosnik osobno odlučivao o nastanku poslovnih odnosa između Općine Kalnik i četiri poslovna subjekta te da isti postoje u kontinuitetu kroz razdoblje od nekoliko godina, čime je za iste ostvarena velika materijalna korist, kao i da je istodobno odobravao isplate istim poslovnim subjektima i kao vršitelj dužnosti TZ Općine Kalnik.

Cijeneći navedene okolnosti, Povjerenstvo smatra da je za opisanu povredu primjerena sankcija iz članka 42. stavka 1. podstavka 2. ZSSI-a, obustava isplate dijela neto mjesečne plaće u ukupnom iznosu od 30.000,00 kn koja će trajati 12 mjeseci te će se izvršiti u 12 jednakih mjesečnih obroka, svaki u pojedinačnom iznosu 2.500,00 kuna. S obzirom da prema podacima koje je dužnosnik naveo u podnesenom izvješću o imovinskom stanju dužnosnik prima volontersku naknadu u iznosu od 2.200,00 kn, Povjerenstvo će prilikom izvršenja sankcije voditi računa o odredbi 44. stavka 2. ZSSI-a koja propisuje da iznos obuhvaćen obustavom ne smije prelaziti jednu polovinu neto mjesečne plaće dužnosnika, a što u smislu članka 4. stavka 1. ZSSI-a obuhvaća i volontersku naknadu.

Slijedom svega navedenog, odlučeno je kao u izreci ove Odluke.

PREDSJEDNICA POVJERENSTVA

 Nataša Novaković, dipl.iur.

Uputa o pravnom lijeku:

Protiv odluke Povjerenstva može se pokrenuti upravni spor. Upravna tužba podnosi se nadležnom upravnom sudu u roku od 30 dana od dana dostave odluke Povjerenstva. Podnošenje tužbe nema odgodni učinak.

**Dostaviti:**

1. Dužnosnik Mladen Kešer, elektronička dostava
2. Podnositelj prijave
3. Objava na internetskoj stranici Povjerenstva
4. Pismohrana